Sluipmoordenaar Ferdi Barnard op parool vrygelaat | Maroela Media
Ferdi Barnard, die moordenaar van die anti-apartheidsaktivis dr. David Webster en Mark Francis, is op parool vrygelaat.
Hy was 20 jaar agter tralies.
Barnard is in 1998 skuldig bevind aan die moord op Webster en poging tot moord op die voormalige minister van justisie, wyle Dullah Omar, van verskeie gruweldade wat hy gepleeg het as agent van die destydse Burgerlike Samewerkingsburo (BSB).
Barnard het Webster, 'n gerekende akademikus en menseregteaktivis, in 1989 buite sy huis in Troyeville in Johannesburg doodgeskiet, terwyl hy saam met sy vrou, Maggie Friedman, van 'n inkopietog teruggekeer het. Barnard is tien jaar later skuldig bevind aan Webster se moord.
Barnard se eksvrou, Maryna Language, het tydens sy verhoor getuig die BSB het 'n lys met name aan Barnard gegee wat hy in sluipmoordaanvalle moes doodmaak. Die lys het die name van wyle Winnie Madikizela-Mandela en emeritus-aartsbiskop Desmond Tutu ingesluit.
Tutu was later aan die stuur van die Waarheids-en-versoeningskommissie wat gruweldade wat tydens die apartheidsera gepleeg is, ondersoek het. Ander David name op die lys was dié van Webster, Swapo-aktivis Anton Lubowski en die voormalige leier van die SAKP, wyle Chris Hani.
Die hooggeregshof het in 2015 'n besluit van die minister van justisie, Michael Masutha, om Barnard se aansoek om parool af te keur, ter syde gestel. Masutha het toe gesê Barnard, wat Webster vermoor het terwyl hy op parool was, se aansoek sou eers weer oor 'n jaar oorweeg word.
Hy het sy skuld betaal so hy kwalifiseer nie as parlements lid nie. Sterkte vorentoe aan jou Ferdi,
Presies…waarom dan nog 'name' genoem word.En….hy het gedoen wat van hom verwag was…nie dat ek se dat moord reg is nie…inteendeel..ander loop steeds buite rond wat ook moes tyd gedoen het.
Wat van Walus? McBride en die Eikenhof moordenaars is lankal vry.
Ek so bly masutha het op sy dinges gekry want hy probeer met sy skelmstreke wat tipies anc is al die regses langer in die die tronk hou as wat die wet bepaal. Hoop die volgende een is Wallus wat uit stap